Bryan Clay

Bryan Clay (* 3. január 1980, Austin, Texas, USA) je americký desaťbojár. 

V roku 2005 sa stal majstrom sveta v Helsinkách výkonom 8732 bodov, o rok skôr získal striebornú medailu na olympijských hrách v Aténách. Tam ho dokázal poraziť len český desaťbojár Roman Šebrle. Clayov osobný rekord z olympijských hier v Pekingu má hodnotu 8791 bodov. Podľa prepočtov expertov je v súčasnej dobe jediným viacbojárom, ktorý je schopný ohroziť svetové rekordy v desaťboji i sedemboji (9026 b. - Roman Šebrle a 6476 bodov - Dan O'Brien). Jeho prednosťou je veľmi rýchly šprint (o. r. na 60 m 6,65 s a na 100 m 10,36 s), hod diskom (55,87 m - desaťbojársky rekord), hod oštepom (72,00 m) i prekážky (60 m 7,74 s a 110 m 13,74 s). 

Clay stále zaostáva väčšinou výrazne za súčtom svojich osobných rekordov, nie je tak dobrým bežcom na dlhšie dištancie (záverečné behy na 1000 m a 1500 m v sedemboji a desaťboji resp.). 

Kvôli zraneniu musel odstúpiť pri majstrovstvách sveta v Osake v roku 2007.

9. marca 2008 sa stal po prvýkrát halovým majstrom sveta v sedemboji na HMS vo Valencii výkonom 6371 bodov (osobný rekord), pretože krátko pred štartom bol chorý.

Na Letných olympijských hrách 2008 získal zlatú medailu v desaťboji.

V USA získal Cenu Jesseho Owensa za najlepšieho atléta v USA za rok 2008.

Na Majstrovstvá sveta 2009 v Berlíne sa nekvalifikoval, keďže pre zranenie podkolenej šľachy nemohol štartovať v americkej kvalifikácii koncom júna 2009.

Osobné rekordy 
 60 m  6,65 s.
 100 m  10,35 s.
 diaľka  806 cm
 guľa 16,27 m
 výška  210 cm 
 400 m  47,78 s.
 60 m. pr.  7,74 s.
 110 m. pr.  13,74 s.
 disk  55,87 m (desaťbojársky SR)
 žrď  515 cm
 oštep  72,00 m
 1000 m  2:49,41 min.
 1500 m  4:38,93 min.

Súčet OR v desaťboji: 9333 bodov

Referencie

Zdroj

Externé odkazy 
 Bryan Clay na iaaf.org

Desaťbojári USA
Majstri sveta v desaťboji
Olympijskí víťazi v desaťboji
Osobnosti USA afroamerického pôvodu
Osobnosti USA japonského pôvodu
Atléti afroamerického pôvodu
Osobnosti z Austinu
Atléti na Letných olympijských hrách 2004
Atléti na Letných olympijských hrách 2008